《山鬼篇赠姜历山》
元代·李序

山中鬼不独，山中亦城市。衣中环佩无玉声，直入人家弄书史。

小冠斑文剪湘竹，越衣芰制如流水。玉壶未竭歌未终，飘若空中野云起。

门前月色夜茫茫，门外秋风满千里。朝餐松柏露，暮食兰蕙花。

陇头青桂树，何处是君家。

作者简介：（约公元一三二〇年前后在世）字仲伦，东阳人。生卒年均不详，约元仁宗延祐末前后在世。从许谦游，为文以左、国、史、汉为标格。隐东白山，与陈樵相唱和。序著有絪緼集《元诗选》传世。